การจัดการ

  (1) โครงสร้างการจัดการ

โครงสร้างองค์กรของบริษัทประจำปี 2550 ประกอบด้วย คณะกรรมการบริษัท
คณะกรรมการตรวจสอบ คณะกรรมการสรรหาและพิจารณาค่าตอบแทน

คณะกรรมการบริษัทประกอบด้วย

+---------------------------+------------------------------------------+
| ชื่อ                        | ตำแหน่ง                                   |
+---------------------------+------------------------------------------+
| 1. นายประสิทธิ์ ศิริมงคลเกษม   | ประธานกรรมการบริษัท                        |
+---------------------------+------------------------------------------+
| 2. นายวิรัช ศิริมงคลเกษม      | รองประธานกรรมการบริษัทและกรรมการผู้จัดการ     |
+---------------------------+------------------------------------------+
|   3. นพ.อนันต์ ศิริมงคลเกษม   | ประธานกรรมการบริหารและรองกรรมการผู้จัดการ    |
+---------------------------+------------------------------------------+
| 4. นายปรีชา บุญญานันต์        | ประธานกรรมการตรวจสอบและกรรมการอิสระ       |
+---------------------------+------------------------------------------+
| 5. นพ.สาธิต กรเณศ          | กรรมการตรวจสอบและกรรมการอิสระ             |
+---------------------------+------------------------------------------+
| 6. นายปารเมศ เหตระกูล      | กรรมการตรวจสอบและกรรมการอิสระ             |
+---------------------------+------------------------------------------+
| 7. นางสมสิริ อิงโพธิ์ชัย        | กรรมการบริหาร                             |
+---------------------------+------------------------------------------+
| 8. นางปรานี ภาคสุข          | กรรมการบริหารและผู้อำนวยการฝ่ายการเงิน        |
+---------------------------+------------------------------------------+
| 9. นส.วรรณี ศิริมงคลเกษม     | กรรมการบริษัท                              |
+---------------------------+------------------------------------------+
| 10.นายสุจิน ศิริมงคลเกษม      | กรรมการบริษัท                              |
+---------------------------+------------------------------------------+

ขอบเขตและอำนาจหน้าที่ของคณะกรรมการบริษัท

กรรมการผู้มีอำนาจลงนามผูกพันบริษัท ประกอบด้วยนายประสิทธิ์ ศิริมงคลเกษม นายวิรัช
ศิริมงคลเกษม และ นพ. อนันต์ ศิริมงคลเกษม กรรมการ 2 ใน 3 ท่านนี้
ลงลายมือชื่อร่วมกันพร้อมประทับตราสำคัญของบริษัท
นอกจากนี้คณะกรรมการบริษัทยังมีภาระหน้าที่ดังต่อไปนี้

  1) ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัทที่กำหนดไว้
  รวมทั้งดำเนินการตามมติที่ประชุมผู้ถือหุ้น

  2) กำหนดเป้าหมายและนโยบายการดำเนินธุรกิจเพื่อให้ฝ่ายบริหารนำไปปฏิบัติ

  3) คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
  ซึ่งมีอำนาจลงนามผูกพันบริษัทได้

  4) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน
  หรือบุคคลอื่นใดปฏิบัติการอย่างใดอย่างหนึ่งแทนคณะกรรมการได้
  โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
  และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

  5) คณะกรรมการต้องจัดให้มีการประชุมกันทุกครั้งที่เป็นเรื่องสำคัญๆ
  ซึ่งจะมีผลต่อการดำเนินงานของบริษัท เช่น การขอวงเงินสินเชื่อจากสถาบันการเงิน การกู้ยืม
  การค้ำประกัน การขยายกิจการ การลงทุนหรือขายเงินลงทุนในกิจการอื่น ๆ เป็นต้น

  6) พิจารณาอนุมัติงบการเงินก่อนนำส่งตลาดหลักทรัพย์แห่งประเทศไทย

  7) กำกับดูแลให้การรายงานข้อมูลทางการเงินและข้อมูลอื่นๆ ต่อผู้ถือหุ้นเป็นไปโดยถูกต้องครบ
  ถ้วน และโปร่งใส

คณะกรรมการชุดย่อยต่างๆ

1. คณะกรรมการตรวจสอบ

+---------------------------+------------------------------------------+
| ชื่อ                        | ตำแหน่ง                                   |
+---------------------------+------------------------------------------+
|   1. นายปรีชา บุญญานันต์      | ประธานกรรมการตรวจสอบและกรรมการอิสระ       |
+---------------------------+------------------------------------------+
| 2. นพ.สาธิต กรเณศ          | กรรมการตรวจสอบและกรรมการอิสระ             |
+---------------------------+------------------------------------------+
| 3. นายปารเมศ เหตระกูล      | กรรมการตรวจสอบและกรรมการอิสระ             |
+---------------------------+------------------------------------------+
| 4. นายฉัตรชัย รัตนาวะไล      | เลขานุการคณะกรรมการตรวจสอบ                |
+---------------------------+------------------------------------------+

ขอบเขตและอำนาจหน้าที่ของคณะกรรมการตรวจสอบ

  1) สอบทานรายงานทางการเงินของบริษัทให้ถูกต้องตรงต่อความเป็นจริง ครบถ้วน
  เพียงพอและเชื่อถือได้

  2) สอบทานระบบควบคุมภายใน และการตรวจสอบภายในของบริษัท ให้เหมาะสม
  และมีประสิทธิภาพ

  3) จัดทำรายงานการปฏิบัติงานของคณะกรรมการตรวจสอบเสนอต่อคณะกรรมการบริษัท

  4) จัดทำรายงานการดูแลตรวจสอบการดำเนินงาน
  และเสนอผู้ถือหุ้นในการประชุมผู้ถือหุ้นสามัญประจำปี

  5) ตรวจสอบรายงานผลการตรวจสอบในเรื่องที่ผิดปกติ หรือข้อบกพร่อง ในระบบควบคุมภายใน
  เสนอต่อคณะ กรรมการบริษัท

  6) สอบทานการปฏิบัติของบริษัทให้เป็นไปตามกฎหมาย ว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

  7) พิจารณาคัดเลือกและเสนอแต่งตั้งผู้สอบบัญชีของบริษัท
  รวมถึงพิจารณาเสนอค่าตอบแทนของผู้สอบบัญชี

  8) พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน หรือรายการที่อาจมี
  ความขัดแย้งทางผลประโยชน์ให้มีความถูกต้องและครบถ้วน

  9) จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท

10) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

2. คณะกรรมการสรรหาและพิจารณาค่าตอบแทน

คณะกรรมการบริษัทได้มีมติอนุมัติให้แต่งตั้งคณะกรรมการสรรหาและพิจารณาค่าตอบแทน เมื่อวันที่ 21
มิถุนายน 2550 โดยมีวัตถุประสงค์เพื่อแบ่งเบาภาระของคณะกรรมการบริษัทและผู้ถือหุ้น
ในการพิจารณาคัดเลือกบุคคลที่สมควรได้รับการเสนอชื่อเพื่อรับเลือกตั้งเป็นกรรมการ
และผู้บริหารระดับสูงเมื่อมีตำแหน่งว่าง รวมทั้งพิจารณาค่าตอบแทน
โดยมีการกำหนดวิธีการสรรหาและวิธีการกำหนดค่าตอบ แทนอย่างมีหลักเกณฑ์และโปร่งใส
เพื่อเสนอต่อที่ประชุมคณะกรรมการบริษัทหรือที่ประชุมผู้ถือหุ้น แล้ว แต่กรณี เพื่อพิจารณาเรื่องนั้นๆ
ต่อไป

  คณะกรรมการสรรหาและพิจารณาค่าตอบแทนประกอบด้วย

+------------------------+---------------------------------------------+
| ชื่อ                     | ตำแหน่ง                                      |
+------------------------+---------------------------------------------+
| 1. นพ.สาธิต กรเณศ       | ประธานกรรมการสรรหาและพิจารณาค่าตอบแทน         |
+------------------------+---------------------------------------------+
|   2. นายปรีชา บุญญานันต์   | กรรมการสรรหาและพิจารณาค่าตอบแทน               |
+------------------------+---------------------------------------------+
| 3. นายปารเมศ เหตระกูล   | กรรมการสรรหาและพิจารณาค่าตอบแทน               |
+------------------------+---------------------------------------------+
| 4. นพ.อนันต์ ศิริมงคลเกษม  | กรรมการสรรหาและพิจารณาค่าตอบแทน               |
+------------------------+---------------------------------------------+
| 5. นายสุจิน ศิริมงคลเกษม   | กรรมการสรรหาและพิจารณาค่าตอบแทน               |
+------------------------+---------------------------------------------+
| 6. นายฉัตรชัย รัตนาวะไล   | เลขานุการคณะกรรมการสรรหาและพิจารณาค่าตอบแทน    |
+------------------------+---------------------------------------------+

ขอบเขตอำนาจหน้าที่และความรับผิดชอบของคณะกรรมการสรรหาและพิจารณาค่าตอบแทน

  1) พิจารณาสรรหา คัดเลือกและเสนอบุคคลให้ดำรงตำแหน่งกรรมการบริษัทและผู้บริหาร

  2) พิจารณาความเหมาะสมของจำนวนโครงสร้าง
  และองค์ประกอบของคณะกรรมการเทียบกับธุรกิจของบริษัท

  3) พิจารณากำหนดคุณสมบัติของกรรมการ วิธีการ หลักเกณฑ์ในการสรรหาบุคคลที่เหมาะสม

  4) พิจารณาเสนอหลักเกณฑ์ในการสืบทอดตำแหน่งผู้บริหาร ให้คณะกรรมการบริษัทพิจารณา

  5) กำหนดนโยบายผลตอบแทน แนวทางและวิธีการจ่ายค่าตอบแทนสำหรับกรรมการและผู้บริหาร

  6) กำหนดหลักเกณฑ์ในการประเมินผลการปฏิบัติงานของคณะกรรมการบริษัท
  และกรรมการผู้จัดการ

  7)พิจารณาทบทวนโครงสร้างการจ่ายค่าตอบแทนกรรมการให้สอดคล้องกับหน้าที่ความรับผิดชอบ

รายชื่อผู้บริหาร

1) นายประสิทธิ์ ศิริมงคลเกษม ประธานกรรมการบริษัท

2) นายวิรัช ศิริมงคลเกษม รองประธานกรรมการบริษัทและกรรมการผู้จัดการ

3) นพ.อนันต์ ศิริมงคลเกษม ประธานกรรมการบริหาร และรองกรรมการผู้จัดการ

4) นางสมสิริ อิงโพธิ์ชัย กรรมการบริหาร

5) นางปรานี ภาคสุข กรรมการบริหารและผู้อำนวยการฝ่ายการเงิน

6) นายปรีชา บุญญานันต์ ประธานกรรมการตรวจสอบและกรรมการอิสระ

7) นายปารเมศ เหตระกูล กรรมการตรวจสอบและกรรมการอิสระ

8) นพ.สาธิต กรเณศ กรรมการตรวจสอบและกรรมการอิสระ

9) นส วรรณี ศิริมงคลเกษม กรรมการบริษัท

10) นายสุจิน ศิริมงคลเกษม กรรมการบริษัท

11) นายเจษฎา ศิริมงคลเกษม ผู้ช่วยกรรมการและผู้จัดการ

12) นายกิตติชัย ศิริมงคลเกษม ผู้อำนวยการฝ่ายโรงงาน

(2) การสรรหากรรมการและผู้บริหาร

คณะกรรมการสรรหาและพิจารณาค่าตอบแทนเป็นผู้เสนอ และสรรหาบุคคลที่มีความเหมาะสม
มาเป็นกรรมการบริษัท โดยผ่านความเห็นชอบจากมติที่ประชุมผู้ถือหุ้น
วิธีการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

  (ก) ค่าตอบแทนในฐานะกรรมการ

ณ วันที่ 31 ธันวาคม 2550 ค่าตอบแทนกรรมการรวม 10 ราย เท่ากับ 4,030,000 บาท
โดยเป็นค่าตอบแทนในรูปของค่าตอบแทนรายเดือนและโบนัส โดยมีรายละเอียดดังนี้

ชื่อ-สกุล ตำแหน่ง ค่าตอบแทนต่อปี

1. นายประสิทธิ์ ศิริมงคลเกษม ประธานกรรมการบริษัท 455,000 บาท

  2. นายวิรัช ศิริมงคลเกษม รองประธานกรรมการบริษัท

  และกรรมการผู้จัดการ 390,000 บาท

  3. นพ.อนันต์ ศิริมงคลเกษม ประธานกรรมการบริหาร

  และรองกรรมการผู้จัดการ 390,000 บาท

4. นายปรีชา บุญญานันต์ กรรมการตรวจสอบและกรรมการอิสระ 455,000 บาท

5. นพ.สาธิต กรเณศ กรรมการตรวจสอบและกรรมการอิสระ 390,000 บาท

6. นายปารเมศ เหตระกูล กรรมการตรวจสอบและกรรมการอิสระ 390,000 บาท

7. นางสมสิริ อิงโพธิ์ชัย กรรมการบริหาร 390,000 บาท

8. นางปรานี ภาคสุข กรรมการบริหาร 390,000 บาท

  9. นส.วรรณี ศิริมงคลเกษม กรรมการบริษัท 390,000 บาท

  10. นายสุจิน ศิริมงคลเกษม กรรมการบริษัท 390,000 บาท

  (ข) ค่าตอบแทนในฐานะผู้บริหาร

ณ วันที่ 31 ธันวาคม 2550 ค่าตอบแทนผู้บริหารบริษัท ในปี 2550 จำนวน 12 ราย เท่ากับ 15,710,092 บาท โดยเป็นค่าตอบแทนในรูปเงินเดือนและโบนัส 

(3.2) ค่าตอบแทนอื่น -ไม่มี-

(4) การกำกับดูแลกิจการ

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดีมาโดยตลอด
กรรมการ ผู้บริหารและพนักงาน เป็นปัจจัยพื้นฐานที่สำคัญ ในการปรับปรุงประสิทธิภาพและการพัฒนา
รวมทั้งการสร้างความเชื่อมั่นให้กับองค์กร
โดยที่บริษัทมุ่งมั่นในการบริหารธุรกิจภายใต้หลักการการกำกับดูแลกิจการที่ดี
มาเป็นปัจจัยหลักในการเสริมสร้างองค์กรให้มีระบบการบริหารงานที่มีประสิทธิภาพ
และเป็นพื้นฐานของการเติบโตทางธุรกิจอย่างยั่งยืน

เมื่อวันที่ 29 พฤศจิกายน 2550 คณะกรรมการบริษัท จีเอฟพีที จำกัด (มหาชน)
ได้ดำเนินการปรับปรุงหลักการกำกับดูแลกิจการที่ดี
ตามหลักเกณฑ์ของหลักการกำกับดูแลกิจการที่ดีตามแนวทางของ The Organization for
Economic Co-Operation and Development (OECD)
ภายใต้ระเบียบปฏิบัติของตลาดหลักทรัพย์แห่งประเทศไทย โดยแบ่งออกเป็น 5 หมวดดังนี้

หมวดที่ 1 สิทธิของผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

หมวดที่ 3 บทบาทของผู้มีส่วนได้เสีย

หมวดที่ 4 การเปิดเผยข้อมูลและความโปร่งใส

หมวดที่ 5 ความรับผิดชอบของคณะกรรมการ

หมวดที่ 1 สิทธิของผู้ถือหุ้น

บริษัท จีเอฟพีที จำกัด (มหาชน) ได้ตระหนักถึงความสำคัญในสิทธิของผู้ถือหุ้น ดังนั้นบริษัทฯ
จึงได้กำหนดแนวทางการดำเนินการต่างๆ
เพื่อสร้างความมั่นใจให้กับผู้ถือหุ้นว่าจะได้รับสิทธิอย่างเท่าเทียมกัน เช่น
การได้รับข้อมูลข่าวสารอย่างเพียงพอและทั่วถึง การมีส่วนร่วมในการประชุมผู้ถือหุ้น
รวมถึงการใช้สิทธิในการลงคะแนนเสียง
นอกจากนี้บริษัทยังสนับสนุนส่งเสริมการใช้สิทธิของผู้ถือหุ้นโดยเปิดโอกาสให้ผู้ถือหุ้นสามารถซักถาม
แสดงข้อคิดเห็น รวมทั้งข้อเสนอแนะให้แก่คณะกรรมการบริษัทได้

ในการประชุมผู้ถือหุ้น คณะกรรมการบริษัทได้มีการดูแลให้ผู้ถือหุ้นทุกคน
ได้รับทราบข้อมูลก่อนวันประชุมเป็นการล่วงหน้า รวมทั้งแจ้งรายละเอียดกฎเกณฑ์ต่างๆ
ที่ใช้ในการประชุม รวมถึงขั้นตอนการออกเสียงลงมติในแต่ละวาระการประชุม
โดยส่งเอกสารให้กับผู้ถือหุ้นทุกท่านเป็นการล่วงหน้าไม่น้อยกว่า 7 วัน
เพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมอย่างเพียงพอ
และบริษัทยังจัดให้มีการเผยแพร่ข้อมูลไว้ในเว็บไซด์ของบริษัทอีกด้วย

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรมโดยได้ดำเนินการดังนี้

1.
บริษัทเปิดโอกาสให้ผู้ถือหุ้นที่ไม่สามารถเข้าประชุมด้วยตนเองสามารถใช้สิทธิออกเสียงด้วยการมอบฉันทะให้ผู้อื่นที่ผู้ถือหุ้นกำหนด
มาประชุมและออกเสียงลงมติแทน หรือจะมอบฉันทะให้กรรมการอิสระ
หรือกรรมการบริหารลงมติแทนก็ได้แล้วแต่ความพอใจของผู้ถือหุ้น

2. บริษัทมีนโยบายมิให้กรรมการผู้บริหารและพนักงานของบริษัทและผู้ที่เกี่ยวข้อง
ใช้ข้อมูลภายในเพื่อประโยชน์ของตนเองหรือผู้อื่นในการซื้อขายหลักทรัพย์ของบริษัท
โดยแจ้งให้กรรมการ ผู้บริหาร พนักงาน และบุคคลที่เกี่ยวข้องได้แก่
คู่สมรสและบุตรที่ยังไม่บรรลุนิติภาวะ งดซื้อขายหลักทรัพย์ของบริษัทในช่วงระยะเวลา 1 เดือน
ก่อนการเปิดเผยข้อมูลต่อสาธารณชน

3. บริษัทกำหนดให้กรรมการบริษัทและผู้บริหาร
ต้องเปิดเผยข้อมูลธุรกรรมที่เข้าข่ายการมีส่วนได้เสีย รายการที่เกี่ยวโยงกัน
หรือรายการที่เกี่ยวกับการได้มาและจำหน่ายไปซึ่งสินทรัพย์ของตนเองและผู้ที่เกี่ยวข้อง
ธุรกรรมในเรื่องดังกล่าวให้ยึดแนวปฏิบัติตามกฎระเบียบของตลาดหลักทรัพย์แห่งประเทศไทย

หมวดที่ 3 บทบาทของผู้มีส่วนได้เสีย

ผู้มีส่วนได้เสีย หมายถึง กรรมการ ผู้บริหาร ผู้ถือหุ้น ผู้ลงทุน กลุ่มลูกค้า คู่ค้า คู่แข่งทางการค้า
ดังนั้นคณะกรรมการบริษัทได้กำหนดนโยบายให้มีการปฏิบัติต่อผู้มีส่วนได้เสียโดยคำนึงถึงสิทธิของผู้มีส่วนได้เสียตามกฎหมาย
หรือตามข้อตกลงที่มีกับบริษัท
ถึงแม้ว่าผู้มีส่วนได้เสียในแต่ละกลุ่มจะมีวัตถุประสงค์และความคาดหวังต่อกิจการที่แตกต่างกัน
แต่บริษัทก็ให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกัน
ดังนั้นบริษัทจึงได้กำหนดจรรยาบรรณในการปฏิบัติต่อผู้มีส่วนได้เสียไว้ในคู่มือจริยธรรมธุรกิจของบริษัท

นอกจากนี้ คณะกรรมการบริษัทได้พัฒนากลไกการมีส่วนร่วมของผู้มีส่วนได้เสียในการกำกับดูแลกิจการ
โดยเปิดโอกาสให้ผู้มีส่วนได้เสียสามารถติดต่อสื่อสารกับคณะกรรมการบริษัท กรรมการอิสระ
เพื่อแสดงความคิดเห็นในการปรับปรุงข้อบกพร่องในการดำเนินกิจการของบริษัท
โดยผ่านช่องทางดังต่อไปนี้

ติดต่อกรรมการอิสระ ทางอีเมล์ : independentdirectors@gfpt.co.th

โทรสาร : 02-468-1218

  ทางไปรษณีย์ : กรรมการอิสระ

บริษัท จีเอฟพีที จำกัด (มหาชน)

  อาคารจีเอฟพีที ชั้น 19 เลขที่ 118 หมู่ 4

  ถนนพระราม 2 แขวงบางมด เขตจอมทอง

  กรุงเทพฯ 10150

ติดต่อกรรมการบริษัท ทางอีเมล์ : boardofdirectors@gfpt.co.th

โทรสาร : 02-468-1218

  ทางไปรษณีย์ : กรรมการบริษัท

บริษัท จีเอฟพีที จำกัด (มหาชน)

อาคารจีเอฟพีที ชั้น 19 เลขที่ 118 หมู่ 4

  ถนนพระราม 2 แขวงบางมด เขตจอมทอง

  กรุงเทพฯ 10150

นอกจากนี้ บริษัทได้ตระหนักถึงความสำคัญในการบริหารองค์กรให้มีประสิทธิภาพและประสิทธิ ผล
โดยคำนึงถึงความรับผิดชอบที่มีต่อสังคม ชุมชน และสิ่งแวดล้อม ดังนั้นคณะกรรมการบริษัทให้ความ
สำคัญกับนโยบายการดูแลสิ่งแวดล้อม สังคม และชุมชน และส่งเสริมให้พนักงานทุกคน
รู้จักใช้ทรัพยากรอย่างประหยัด รักษาสภาพแวดล้อม และรับผิดชอบต่อสังคมโดยรวม

โดยในปี 2550 บริษัทฯ ได้ให้ความสำคัญกับนโยบายการดูแลสิ่งแวดล้อม
โดยเน้นเรื่องการอนุรักษ์พลังงาน ซึ่งบริษัท จีเอฟพีที จำกัด (มหาชน)
ได้รับรางวัลโรงงานดีเด่นในโครงการอนุรักษ์พลังงานแบบมีส่วนร่วม เมื่อวันที่ 11 มกราคม 2550
ซึ่งจัดโดยกรมพัฒนาพลังงานทดแทนและอนุรักษ์พลังงาน กระทรวงพลังงาน

หมวดที่ 4 การเปิดเผยข้อมูลและความโปร่งใส

คณะกรรมการบริษัทจัดให้มีการเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง ครบถ้วน ทันเวลา และโปร่งใส
โดยมีช่องทางในการเผยแพร่ข้อมูลที่ทำให้ผู้ใช้ สามารถเข้าถึงข้อมูลได้อย่างเท่าเทียมกัน
โดยเผยแพร่ข้อมูลผ่านช่องทางของตลาดหลักทรัพย์และเว็บไซด์ของบริษัท
เพื่อเพิ่มช่องทางให้ผู้ลงทุนสามารถได้รับข่าวสารข้อมูลอย่างทั่วถึง
ปัจจุบันบริษัทได้มอบหมายให้ฝ่ายเลขานุการคณะกรรมการ
เป็นตัวแทนในการสื่อสารกับผู้ลงทุนทั้งที่เป็นสถาบัน ผู้ถือหุ้นรายย่อย รวมทั้งนักวิเคราะห์ทั่วไป
ตลอดจนภาครัฐที่เกี่ยวข้อง และบริษัทได้กำหนดให้มีการจัดประชุม นักวิเคราะห์ปีละ 2 ครั้ง
เพื่อนำเสนอข้อมูลและชี้แจงผลการดำเนินงานที่ผ่านมา โดยในปี 2550
ได้จัดประชุมนักวิเคราะห์ขึ้นครั้งแรกเมื่อวันที่ 26 เมษายน 2550 และครั้งที่ 2 เมื่อวันที่ 9 ตุลาคม
2550

หมวดที่ 5 ความรับผิดชอบของคณะกรรมการ

1. โครงสร้างคณะกรรมการ

 1.1) องค์ประกอบของคณะกรรมการบริษัท

ตามข้อบังคับของบริษัท จีเอฟพีที จำกัด (มหาชน) ในหมวดที่ 4 ข้อ 16 กำหนดให้บริษัทฯ
มีกรรมการบริษัทไม่น้อยกว่า 5 คน และกรรมการไม่น้อยกว่ากึ่งหนึ่งของจำนวนกรรมการทั้งหมด
ต้องมีถิ่นที่อยู่ในราชอาณาจักร ปัจจุบัน บริษัท จีเอฟพีที จำกัด (มหาชน) มีกรรมการจำนวนทั้งหมด
10 ท่าน ซึ่งมีองค์ประกอบดังนี้

1) ประธานกรรมการบริษัท 1 ท่าน

2) รองประธานกรรมการบริษัท 1 ท่าน

3) กรรมการบริษัท 5 ท่าน

4) กรรมการบริษัทที่เป็นกรรมการอิสระและกรรมการตรวจสอบ 3 ท่าน

1.2) คุณสมบัติของกรรมการ

บริษัท จีเอฟพีที จำกัด (มหาชน)
กำหนดคุณสมบัติกรรมการบริษัทขั้นต่ำตามข้อบังคับของบริษัทในหมวดที่ 4 ข้อ 17
ซึ่งสอดคล้องกับพระราชบัญญัติบริษัทมหาชนจำกัด พ.ศ. 2535
และเพื่อให้เป็นไปตามหลักการกำกับดูแลกิจการที่ดีตามแนวทางของ OECD
ซึ่งทางตลาดหลักทรัพย์แห่งประเทศไทยต้องการให้บริษัทจดทะเบียนทุกแห่งได้ปฎิบัติตาม
ดังนั้นบริษัทจึงกำหนดคุณสมบัติเพิ่มเติมของผู้ที่เหมาะสมที่จะเป็นกรรมการของบริษัท จีเอฟพีที จำกัด
(มหาชน) ไว้ดังนี้

คุณสมบัติและลักษณะต้องห้ามของกรรมการบริษัท

  (1) เป็นผู้มีคุณสมบัติตามข้อบังคับของบริษัท จีเอฟพีที จำกัด (มหาชน) ในหมวดที่ 4 ข้อ 17

  (2) เป็นผู้ที่มีคุณสมบัติตามข้อกำหนดของตลาดหลักทรัพย์แห่งประเทศไทย และสำนักงานคณะ
  กรรมการกำกับหลักทรัพย์และตลาดหลักทรัพย์

  (3) มีอายุไม่เกิน 70 ปีบริบูรณ์ ยกเว้น กรรมการอิสระ มีอายุไม่เกิน 75 ปีบริบูรณ์

  (4) จบการศึกษาขั้นต่ำระดับปริญญาตรี ยกเว้นผู้ก่อตั้งบริษัท

  (5) มีความรู้ ความสามารถในธุรกิจและอุตสาหกรรมที่บริษัทดำเนินกิจการอยู่

  (6) เป็นผู้มีชื่อเสียง มีประวัติการทำงานดี มีความซื่อสัตย์สุจริต มีจริยธรรมที่ดีงาม
  และเป็นผู้ที่ได้ รับการยกย่องจากสังคม

  (7) ไม่ควรดำรงตำแหน่งกรรมการ หรือผู้บริหารหลายแห่งในขณะเดียวกัน ไม่เป็นผู้บริหาร
  หรือกรรมการในกิจการเดียวกัน หรือแข่งขันกับบริษัท

ในกรณีที่กรรมการบริษัทเป็นกรรมการอิสระหรือกรรมการตรวจสอบ จะต้องมีคุณสมบัติเพิ่มเติมดังนี้

  (1) ถือหุ้นไม่เกินร้อยละ 1 ของทุนชำระแล้วของบริษัท บริษัทในเครือ
  บริษัทร่วมหรือบริษัทที่เกี่ยวข้อง และให้นับรวมหุ้นที่ถือของผู้ที่เกี่ยวข้องด้วย

  (2) ไม่มีส่วนร่วมในการบริหารงาน ไม่เป็นลูกจ้าง พนักงาน
  หรือที่ปรึกษาที่ได้รับเงินเดือนประจำในบริษัท บริษัทในเครือ บริษัทร่วม บริษัทที่เกี่ยวข้อง
  หรือผู้ถือหุ้นรายใหญ่ของบริษัท

  (3) ไม่มีผลประโยชน์หรือส่วนได้เสียไม่ว่าทางตรงหรือทางอ้อมของบริษัท บริษัทในเครือ
  บริษัทร่วม บริษัทที่เกี่ยว ข้องหรือผู้ถือหุ้นรายใหญ่ของบริษัท

  (4) ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

  (5) ไม่ได้เป็นกรรมการที่ได้รับการแต่งตั้งเพื่อรักษาผลประโยชน์ของกรรมการบริษัท
  ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

  (6) สามารถปฏิบัติหน้าที่และให้ความเห็นอย่างเป็นอิสระ

  1.3) การจำกัดจำนวนบริษัทที่กรรมการแต่ละคนจะดำรงตำแหน่ง

คณะกรรมการบริษัท คำนึงถึงประสิทธิภาพในการปฏิบัติหน้าที่ในฐานะกรรมการบริษัท
โดยกำหนดนโยบาย และวิธีปฏิบัติในการไปดำรงตำแหน่งกรรมการ
ในบริษัทจดทะเบียนอื่นไว้ได้ไม่เกิน 5 บริษัท
ยกเว้นตำแหน่งของประธานกรรมการบริหารและกรรมการผู้จัดการ บริษัทฯ
กำหนดนโยบายและวิธีปฏิบัติในการไปดำรงตำแหน่งในบริษัทจดทะเบียนอื่นไว้ ได้ไม่เกิน 3
บริษัทเท่านั้น เนื่องจากตำแหน่งของผู้บริหารระดับสูง มีความสำคัญต่อการบริหารกิจการ
ซึ่งส่งผลกระทบต่อประสิทธิภาพในการปฏิบัติหน้าที่

1.4) การรวมหรือแยกตำแหน่ง

บริษัทฯ
กำหนดนโยบายให้มีการแยกตำแหน่งระหว่างประธานกรรมการและกรรมการผู้จัดการออกจากกัน
โดยประธานกรรมการมีบทบาทในการเป็นผู้นำของคณะกรรมการบริษัท
ในการกำหนดนโยบายร่วมกันของกรรมการ ทิศทาง การดำเนินธุรกิจของบริษัท
ตลอดจนสนับสนุนช่วยเหลือดูแลให้ฝ่ายบริหาร
สามารถบริหารงานให้เป็นไปตามนโยบายที่บริษัทได้กำหนดไว้
ส่วนกรรมการผู้จัดการมีหน้าที่รับนโยบายจากคณะกรรมการบริษัทนำมาปฏิบัติให้สัมฤทธิผล

  1.5) ประธานกรรมการเป็นกรรมการอิสระ

บริษัทกำหนดนโยบายให้ประธานกรรมการมีคุณสมบัติดังนี้

(1) เป็นผู้มีอาวุโส

(2) เป็นผู้มีความรู้ ความเข้าใจในในอุตสาหกรรมของบริษัท

(3) เป็นที่ยอมรับของกรรมการ

  1.6) คณะกรรมการชุดย่อย

คณะกรรมการบริษัทได้พิจารณาแต่งตั้งคณะกรรมการชุดย่อย เพื่อช่วยศึกษากลั่นกรอง โดย
เฉพาะเรื่องที่ต้องอาศัยความเป็นกลางในการวินิจฉัย อีกทั้งได้กำหนดขอบเขต
อำนาจหน้าที่และความรับผิดชอบของคณะอนุกรรมการในแต่ละชุด
โดยกำหนดให้สมาชิกส่วนใหญ่ของคณะกรรมการชุดย่อยเป็นกรรมการอิสระ
และประธานคณะกรรมการชุดย่อยเป็นกรรมการอิสระอีกด้วย

ปัจจุบันบริษัท จีเอฟพีที จำกัด (มหาชน) ได้แต่งตั้งคณะกรรมการชุดย่อยจำนวน 2 ชุด คือ

1) คณะกรรมการตรวจสอบ

2) คณะกรรมการสรรหาและพิจารณาค่าตอบแทน

คณะกรรมการตรวจสอบ

คณะกรรมการบริษัทได้พิจารณาแต่งตั้งคณะกรรมการตรวจสอบ
โดยกำหนดวาระการดำรงตำแหน่งคราวละ 3 ปี ซึ่งประกอบด้วยกรรมการอิสระจำนวน 3 ท่าน
ในจำนวนดังกล่าว กรรมการอย่างน้อย 1 ท่าน ต้องมีความรู้ด้านบัญชีและการเงิน
โดยคณะกรรมการตรวจสอบต้องมีคุณสมบัติเกี่ยวกับความเป็นอิสระตามประกาศของตลาดหลักทรัพย์แห่งประเทศไทย
เรื่องคุณสมบัติขอบเขตการดำเนินงานของคณะกรรมการตรวจสอบ
เพื่อทำหน้าที่ตรวจสอบกำกับดูแลการดำเนินงานของบริษัท ดูแลรายงานทางการเงิน
ระบบควบคุมภายใน การคัดเลือกผู้สอบบัญชี การพิจารณาข้อขัดแย้งทางผลประโยชน์
รวมถึงการจัดทำรายงานการกำกับดูแลกิจการของบริษัท ซึ่งคณะกรรมการตรวจสอบมีหน้าที่ดังต่อไปนี้

  1) สอบทานรายงานทางการเงินของบริษัทให้ถูกต้องตรงต่อความเป็นจริง ครบถ้วน เพียงพอ
  และเชื่อ ถือได้

  2) สอบทานระบบควบคุมภายในและการตรวจสอบภายในของบริษัทให้เหมาะสม
  และมีประสิทธิภาพ

  3) จัดทำรายงานการปฏิบัติงานของคณะกรรมการตรวจสอบเสนอต่อคณะกรรมการบริษัท

  4) จัดทำรายงานการดูแลตรวจสอบการดำเนินงาน
  และเสนอผู้ถือหุ้นในการประชุมผู้ถือหุ้นสามัญประจำปี

  5) ตรวจสอบรายงานผลการตรวจสอบในเรื่องที่ผิดปกติ หรือข้อบกพร่องในระบบควบคุมภายใน
  เสนอต่อคณะกรรมการบริษัท

  6) สอบทานการปฏิบัติของบริษัทให้เป็นไปตามกฎหมาย ว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

  7) พิจารณาคัดเลือกและเสนอแต่งตั้งผู้สอบบัญชีของบริษัท
  รวมถึงพิจารณาเสนอค่าตอบแทนของผู้สอบบัญชี

  8) พิจารณาการเปิดเผยข้อมูลของบริษัท
  ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผล

  ประโยชน์ให้มีความถูกต้องและครบถ้วน

  9) จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท

10) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

คณะกรรมการสรรหาและพิจารณาค่าตอบแทน

คณะกรรมการบริษัทได้พิจารณาแต่งตั้งคณะกรรมการสรรหาและพิจารณาค่าตอบแทน
โดยกำหนดวาระการดำรงตำแหน่งคราวละ 3 ปี ประกอบด้วยกรรมการจำนวน 5 ท่าน
ซึ่งคณะกรรมการสรรหาและพิจารณาค่าตอบแทน มีหน้าที่ดังต่อไปนี้

  1) พิจารณาสรรหา คัดเลือกและเสนอบุคคลให้ดำรงตำแหน่งกรรมการบริษัทและผู้บริหาร

  2) พิจารณาความเหมาะสมของจำนวน โครงสร้าง
  และองค์ประกอบของคณะกรรมการเทียบกับธุรกิจของบริษัท

  3) พิจารณากำหนดคุณสมบัติของกรรมการ วิธีการ หลักเกณฑ์ในการสรรหาบุคคลที่เหมาะสม

  4) พิจารณาเสนอหลักเกณฑ์ในการสืบทอดตำแหน่งผู้บริหาร ให้คณะกรรมการบริษัทพิจารณา

  5) กำหนดนโยบายผลตอบแทน แนวทางและวิธีการจ่ายค่าตอบแทนสำหรับกรรมการและผู้บริหาร

  6)
  กำหนดหลักเกณฑ์ในการประเมินผลการปฏิบัติงานของคณะกรรมการบริษัทและกรรมการผู้จัดการ

  7) พิจารณาทบทวนโครงสร้างการจ่ายค่าตอบแทนกรรมการให้สอดคล้องกับหน้าที่ความรับผิดชอบ

2. บทบาท หน้าที่ และความรับผิดชอบของคณะกรรมการ

2.1 บทบาทของคณะกรรมการและความเป็นอิสระจากฝ่ายจัดการ

คณะกรรมการบริษัทได้มีการแบ่งแยกบทบาทหน้าที่ ความรับผิดชอบระหว่างคณะกรรมการบริษัท
และฝ่ายจัดการออกจากกันอย่างชัดเจน เพื่อให้มีอิสระในการตัดสินใจ
และเป็นประโยชน์สูงสุดต่อบริษัทและผู้ถือหุ้น

หน้าที่และความรับผิดชอบของคณะกรรมการบริษัท

1)
ปฏิบัติหน้าที่ให้เป็นไปตามกฎหมายวัตถุประสงค์และข้อบังคับของบริษัทที่กำหนดไว้รวมทั้งดำเนินการ
ตามมติที่ประชุมผู้ถือหุ้น

2) กำหนดเป้าหมายและนโยบายการดำเนินธุรกิจเพื่อให้ฝ่ายบริหารนำไปปฏิบัติ

3) คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
ซึ่งมีอำนาจลงนามผูกพันบริษัทได้

4) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน
หรือบุคคลอื่นใดปฏิบัติการอย่างใดอย่างหนึ่ง แทนคณะกรรมการได้
โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการและกำหนดหน้าที่ความรับผิดชอบของผู้รับมอบอำนาจไว้อย่างชัดเจน

5) คณะกรรมการต้องจัดให้มีการประชุมอย่างน้อยเดือนละ 1 ครั้ง
เพื่อติดตามผลการดำเนินงานของบริษัท ในกรณีที่มีเรื่อง
หรือกิจกรรมที่สำคัญที่ต้องใช้อำนาจการตัดสินใจของคณะกรรมการบริษัท
โดยจะจัดให้มีการประชุมเพิ่มเติม

6) พิจารณาอนุมัติงบการเงินก่อนนำส่งตลาดหลักทรัพย์แห่งประเทศไทย

7) กำกับดูแลให้การรายงานข้อมูลทางการเงิน และข้อมูลอื่นๆ
ที่สำคัญเป็นไปโดยถูกต้องครบถ้วนและโปร่งใส

8) เรื่องอื่นๆ ที่นอกเหนือจากที่กล่าวมาข้างต้น ให้อยู่ในดุลยพินิจของคณะกรรมการบริษัท

2.2 นโยบายธุรกิจ

บริษัทกำหนดนโยบายการดำเนินธุรกิจในการเป็นผู้นำของอุตสาหกรรมการผลิต
และแปรรูปสินค้าปศุสัตว์ และเกษตรอย่างครบวงจร
เน้นความปลอดภัยทางด้านอาหารตลอดจนความสามารถในการตรวจสอบย้อนกลับ
อีกทั้งรับผิดชอบต่อสิ่งแวดล้อมและสังคม
ดังนั้นคณะกรรมการบริษัทได้มอบหมายให้ฝ่ายบริหารกำหนดเป้าหมาย กลยุทธ์ แผนงาน
และงบประมาณให้สอดคล้องกับนโยบายที่กำหนด

2.3 นโยบายการกำกับดูแลกิจการ

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดีมาโดยตลอด
จึงได้จัดทำคู่มือหลักการกำกับดูแลกิจการที่ดีของบริษัทไว้เป็นลายลักษณ์อักษรและกำหนดให้มีการประชุมอย่างน้อยปีละ
1 ครั้ง เพื่อทบทวนนโยบายและดูแลให้มีการปฏิบัติตามนโยบายดังกล่าว

2.4 จริยธรรมธุรกิจ

บริษัทมุ่งมั่นพัฒนาธุรกิจให้เจริญก้าวหน้า โดยตั้งอยู่บนพื้นฐานของการดำเนินงานไปในลักษณะที่ถูกต้อง
ตามกฎหมายและจริยธรรมที่ดี
ดังนั้นคณะกรรมการบริษัทจึงได้กำหนดให้มีการจัดทำคู่มือจริยธรรมธุรกิจขึ้นเป็นลายลักษณ์อักษร เพื่อ
ให้พนักงานทุกระดับได้รับทราบ และใจถึงมาตรฐานการปฏิบัติตนตามที่บริษัทและผู้ถือหุ้นคาดหวัง
คณะกรรมการบริษัทกำหนดให้มีการจัดตั้งคณะอนุกรรมการจริยธรรมธุรกิจ
เพื่อติดตามเรื่องดังกล่าวข้างต้น และรายงานต่อคณะกรรมการบริษัทอย่างน้อยปีละ 1 ครั้ง

2.5 ความขัดแย้งของผลประโยชน์

บริษัทดำเนินธุรกิจโดยอยู่บนหลักการให้พนักงานทุกระดับปฏิบัติหน้าที่ เพื่อผลประโยชน์สูงสุดของบริษัท
โดยปราศจากผลประโยชน์ส่วนตนเข้ามาเกี่ยวข้อง
คณะกรรมการบริษัทจึงได้กำหนดวิธีปฏิบัติตนสำหรับกรรมการ ผู้บริหาร และพนักงานทุกระดับ
รวมทั้งข้อพึงปฏิบัติที่กำหนดไว้ในคู่มือจริยธรรมธุรกิจ สำหรับกรรมการ ผู้บริหาร
และพนักงานของบริษัท จีเอฟพีที จำกัด (มหาชน) ในหมวดที่ 2 ไว้ดังนี้

  1) ในกรณีที่เข้าข่ายเป็นรายการที่เกี่ยวโยงกัน
  ภายใต้ประกาศของตลาดหลักทรัพย์แห่งประเทศไทยให้บุคคลที่เกี่ยวข้องถือปฏิบัติตามหลักเกณฑ์และวิธีการอย่างเคร่งครัด

  2) ในกรณีที่กรรมการ ผู้บริหาร พนักงาน ตลอดจนบุคคลอื่นที่เกี่ยวข้องกับบุคคลดังกล่าวข้างต้น
  ไปมีส่วนร่วม โดยเป็นผู้ถือหุ้น หรือมีอำนาจจัดการในกิจการที่แข่งขันกับธุรกิจของบริษัท
  อันก่อให้เกิดความขัดแย้งทางผลประโยชน์
  จะต้องแจ้งให้คณะกรรมการบริษัททราบเป็นลายลักษณ์อักษร

2.6 ระบบควบคุมและตรวจสอบภายใน

คณะกรรมการบริษัทกำหนดให้มีคณะกรรมการตรวจสอบ
ทำหน้าที่ดูแลควบคุมระบบการตรวจสอบภายใน โดยมีหน่วยงานฝ่ายตรวจสอบภายใน
ทำหน้าที่ในการดูแลและควบคุมระบบการตรวจสอบภายในของบริษัทภายใต้การกำกับดูแลของคณะกรรมการตรวจสอบ

คณะกรรมการบริษัทกำหนดให้ฝ่ายตรวจสอบภายในและผู้สอบบัญชีของบริษัท
ประชุมร่วมกับคณะกรรมการตรวจสอบอย่างน้อยปีละ 4 ครั้ง
เพื่อรายงานผลการตรวจสอบระบบควบคุมภายใน
ตลอดจนงบการเงินที่ผ่านการสอบทานจากผู้สอบบัญชี
นอกจากนี้คณะกรรมการตรวจสอบจะสรุปผลการตรวจสอบและรายงานให้คณะกรรมการบริษัททราบต่อไป

2.7 ระบบบริหารความเสี่ยง

บริษัทกำหนดนโยบายการบริหารความเสี่ยงในด้านต่างๆ
ของธุรกิจโดยกำหนดขั้นตอนการบริหารความเสี่ยงไว้ดังนี้

  1) กำหนดนโยบายและแผนการบริหารความเสี่ยงวัตถุประสงค์ขอบเขตความรับผิดชอบหลักเกณฑ์
  และแนวทางในการบริหารความเสี่ยงให้สอดคล้องกับกลยุทธ์ เป้าหมาย แผนงาน
  และทิศทางในการดำเนินธุรกิจ โดยมีการทบทวนเป็นประจำทุกปี

  2) การระบุความเสี่ยง เป็นการระบุความเสี่ยงที่อาจมีผลกระทบต่อการบรรลุวัตถุประสงค์
  และเป้าหมาย โดยพิจารณาจากความเสี่ยงที่เกิดจากปัจจัยภายนอกและปัจจัยภายใน อาทิ
  สภาพธุรกิจและการแข่งขัน กฎหมาย เทคโนโลยี การเงิน ระบบข้อมูลสารสนเทศ
  การบริหารทรัพยากรบุคคล เป็นต้น บริษัทจะบริหารความเสี่ยงโดยพิจารณาจัดลำดับความเสี่ยง
  โดยใช้การวิเคราะห์และประเมิน ความเสี่ยง
  ซึ่งหากอยู่ในเกณฑ์สูงหรือสูงมากก็จะหามาตรการป้องกันและแก้ไขก่อน

  3) การวิเคราะห์ความเสี่ยงเป็นการวิเคราะห์เพื่อประเมินความเสี่ยงที่ยังเหลืออยู่
  หลังจากที่ได้ประเมินมาตรการควบคุมความเสี่ยงที่มีอยู่ในปัจจุบัน
  จากนั้นก็จะจัดลำดับความสำคัญของความเสี่ยง ซึ่งหากความเสี่ยงที่เหลือ
  อยู่ยังคงอยู่ในระดับที่สูงหรือสูงมาก จะต้องกำหนดมาตรการการจัดการความเสี่ยงโดยทันที
  โดยผู้บริหารระดับสูงที่รับผิดชอบ

  4) การจัดการความเสี่ยง เป็นการกำหนดวิธีการและการจัดทำแผนในการจัดการความเสี่ยง
  ที่มีความสำคัญ ตามที่ได้จัดลำดับไว้ในขั้นตอนของการวิเคราะห์ความเสี่ยง
  การจัดการความเสี่ยงมีหลายวิธี เช่น การหลีกเลี่ยงความเสี่ยง การถ่ายโอนความเสี่ยง
  การกระจายความเสี่ยง การใช้ประโยชน์จากความเสี่ยง หรือการยอมรับความเสี่ยง เป็นต้น

  5) การติดตามและทบทวนผลการดำเนินงาน คณะกรรมการตรวจสอบ
  และฝ่ายตรวจสอบภายในเป็นผู้ติดตามและรายงานผลการปฏิบัติตามแผนของแต่ละบริษัท
  เพื่อให้บรรลุวัตถุประสงค์ที่วางไว้

2.8 การประเมินผลของกรรมการผู้จัดการอย่างเป็นทางการ

คณะกรรมการบริษัทจัดให้มีการประเมินผลการปฏิบัติงาน
ของกรรมการผู้จัดการอย่างเป็นทางการเป็นประจำปีละ 1 ครั้ง
โดยอ้างอิงจากแบบประเมินของตลาดหลักทรัพย์แห่งประเทศไทยและสมาคมส่งเสริมสถาบันกรรมการบริษัทไทย

3. การปฏิบัติหน้าที่ของคณะกรรมการ

 3.1 การเข้าร่วมประชุม

บริษัทได้จัดให้มีการประชุมคณะกรรมการบริษัทเป็นประจำทุกเดือน
และกำหนดให้เป็นวันพฤหัสบดีสุดท้ายของทุกเดือน
โดยได้แจ้งให้คณะกรรมการได้ทราบล่วงหน้าไว้แล้ว อย่างไรก็ตาม
การกำหนดวันเวลาประชุมอาจมีการเปลี่ยนแปลงตามความเหมาะสมขึ้นอยู่กับความสำคัญของวาระการประชุมที่จะต้องนำเข้าพิจารณา

ในปี 2550 ที่ผ่านมา
กรรมการได้เข้าร่วมประชุมคณะกรรมการบริษัทและมีการเข้าร่วมประชุมคณะกรรมการชุดย่อยโดยมีรายละเอียดดังนี้

+---+----------------+-----------------+--------+--------+----------+
|   |                |                 | การปร  |        |          |
|   |                |                 | ะชุมในปี |        |          |
|   |                |                 | 2550   |        |          |
+---+----------------+-----------------+--------+--------+----------+
| ล | รายชื่อกรรมการ   | ตำแหน่ง          | คณะก   | คณะก   | คณ       |
| ำ |                |                 | รรมการ | รรมการ | ะกรรมการ |
| ด |                |                 |        |        |          |
| ับ |                |                 | บริษัท   | ต      | สรรหาและ |
|   |                |                 |        | รวจสอบ |          |
|   |                |                 | รวม 13 |        | พิจารณา   |
|   |                |                 | ครั้ง/ปี  | รวม 8  |          |
|   |                |                 |        | ครั้ง/ปี  | ค่าตอบแทน |
|   |                |                 |        |        |          |
|   |                |                 |        |        | รวม 1    |
|   |                |                 |        |        | ครั้ง/ปี    |
+---+----------------+-----------------+--------+--------+----------+
| 1 | นายประสิทธิ์      | ปร              | 12/13  | -      | -        |
|   | ศิริมงคลเกษม     | ะธานกรรมการบริษัท |        |        |          |
+---+----------------+-----------------+--------+--------+----------+
| 2 | นายวิรัช         | รองปร           | 12/13  | -      | -        |
|   | ศิริมงคลเกษม     | ะธานกรรมการบริษัท |        |        |          |
|   |                |                 |        |        |          |
|   |                | แ               |        |        |          |
|   |                | ละกรรมการผู้จัดการ |        |        |          |
+---+----------------+-----------------+--------+--------+----------+
| 3 | นพ.อนันต์        | ประธาน          | 13/13  | -      | 1/1      |
|   | ศิริมงคลเกษม     | กรรมการบริหารและ |        |        |          |
|   |                |                 |        |        |          |
|   |                | ร               |        |        |          |
|   |                | องกรรมการผู้จัดการ |        |        |          |
+---+----------------+-----------------+--------+--------+----------+
| 4 | นายปรีชา        | ประธา           | 13/13  | 8/8    | 1/11/    |
|   | บุญญานันต์        | นกรรมการตรวจสอบ |        |        | 1/1 1/1  |
|   |                |                 |        |        |          |
|   |                | และกรรมการอิสระ  |        |        |          |
+---+----------------+-----------------+--------+--------+----------+
| 5 | นพ.สาธิต กรเณศ  | กรรมการตรวจสอบ  | 13/13  | 8/8    | 1/1 1/1  |
|   |                |                 |        |        |          |
|   |                | และกรรมการอิสระ  |        |        |          |
+---+----------------+-----------------+--------+--------+----------+
| 6 | นายปารเมศ      | กรรมการตรวจสอบ  | 13/13  | 8/8    | 1/1b 1/1 |
|   | เหตระกูล        |                 |        |        |          |
|   |                | และกรรมการอิสระ  |        |        |          |
+---+----------------+-----------------+--------+--------+----------+
| 7 | นางสมสิริ        | กรรมการบริหาร    | 12/13  | -      | - -      |
|   | อิงโพธิ์ชัย        |                 |        |        |          |
+---+----------------+-----------------+--------+--------+----------+
| 8 | นางปรานี ภาคสุข  | กรรมการบริหารและ | 10/13  | -      | - -      |
|   |                |                 |        |        |          |
|   |                | ผู้อำ             |        |        |          |
|   |                | นวยการฝ่ายการเงิน |        |        |          |
+---+----------------+-----------------+--------+--------+----------+
| 9 | นส.วรรณี        | กรรมการบริษัท     | 13/13  | -      | -        |
|   | ศิริมงคลเกษม     |                 |        |        |          |
+---+----------------+-----------------+--------+--------+----------+
| 1 | นายสุจิน         | กรรมการบริษัท     | 13/13  | -      | 1/1      |
| 0 | ศิริมงคลเกษม     |                 |        |        |          |
+---+----------------+-----------------+--------+--------+----------+

3.2 การพิจารณากำหนดวาระการประชุม

ประธานกรรมการและกรรมการผู้จัดการหารือร่วมกัน
ในการพิจารณาเลือกเรื่องเข้าวาระการประชุมคณะกรรมการบริษัท
และเป็นผู้กำหนดวาระการประชุม
ซึ่งได้จัดพิมพ์เป็นเอกสารเพื่อให้กรรมการได้พิจารณาเป็นการล่วงหน้า
และมีเวลาศึกษาข้อมูลก่อนเข้าประชุม

3.3 เอกสารการประชุม

คณะกรรมการบริษัทได้มอบหมายให้ฝ่ายเลขานุการบริษัท
เป็นผู้จัดเตรียมวาระการประชุมตลอดจนเอกสารและข้อมูลที่จำเป็นต่อการตัดสินใจในแต่ละวาระ
เพื่อให้คณะกรรมการพิจารณาเป็นการล่วงหน้าและมีเวลาเพียงพอในการศึกษาข้อมูล

3.4 การดำเนินการประชุม

ประธานกรรมการเป็นผู้จัดสรรเวลาอย่างเพียงพอในการพิจารณาในแต่ละวาระของการดำเนินการประชุม

3.5 การเชิญฝ่ายจัดการเข้าร่วมประชุม

คณะกรรมการบริษัทส่งเสริมให้มีการเชิญฝ่ายจัดการระดับสูงเข้าร่วมประชุมคณะกรรมการเพื่อ
ให้รายละเอียดเพิ่มเติมในฐานะที่เกี่ยวข้องกับปัญหาโดยตรง
อีกทั้งเปิดโอกาสให้ฝ่ายจัดการได้รู้จักกับคณะกรรมการบริษัท

3.6 การเข้าถึงสารสนเทศ

คณะกรรมการบริษัทสามารถเข้าถึงสารสนเทศที่จำเป็น เพิ่มเติมได้จากกรรมการผู้จัดการ
เลขานุการบริษัท ผู้บริหารอื่นๆ ที่ได้รับมอบหมายไว้

3.7 การประชุมของกรรมการที่ไม่เป็นผู้บริหาร

คณะกรรมการบริษัทสนับสนุนให้กรรมการที่ไม่ได้เป็นผู้บริหารได้มีโอกาสประชุมกันเอง
ซึ่งได้มีการปฏิบัติแล้วในส่วนของกรรมการที่ไม่ได้เป็นผู้บริหาร
แต่เป็นกรรมการตรวจสอบและเป็นกรรมการอิสระ ซึ่งได้จัดให้มีการประชุมเป็นประจำอยู่แล้ว
ไม่น้อยกว่าปีละ 4 ครั้ง

3.8 เลขานุการบริษัท

คณะกรรมการบริษัทได้มีการแต่งตั้งเลขานุการบริษัท ซึ่งทำหน้าที่ให้คำแนะนำด้านกฎระเบียบต่างๆ
ที่คณะกรรมการจะต้องทราบและปฏิบัติ ตลอดจนดูแลกิจกรรมของคณะกรรมการ รวมทั้งประสาน
งานให้มีการปฏิบัติตามมติคณะกรรมการบริษัท ปัจจุบันคณะกรรมการบริษัทได้แต่งตั้งให้ นส.
ธมนวรรณ วรพงศ์จิรกาล เป็นเลขานุการบริษัท

4. การประเมินผลงานของคณะกรรมการ

คณะกรรมการบริษัทได้จัดให้มีการประเมินผลการปฏิบัติงาน
ของคณะกรรมการบริษัททั้งคณะเป็นประจำทุกปี โดยวิธีอภิปรายกันเองของคณะกรรมการทั้งคณะ
เพื่อเพิ่มประสิทธิผลในการทำงานของคณะกรรมการ เมื่อวันที่ 31 มกราคม 2551
คณะกรรมการได้จัดให้มีการประเมินผลการปฏิบัติงานของคณะกรรมการบริษัททั้งคณะประจำปี 2550
โดยอ้างอิงจากแบบประเมินของตลาดหลักทรัพย์แห่งประเทศไทย
ซึ่งผลการประเมินอยู่ในระดับที่น่าพอใจ

5. ค่าตอบแทน

คณะกรรมการบริษัทได้กำหนดค่าตอบแทนกรรมการบริษัท โดยผ่านความเห็นชอบจากคณะ กรรมการสรรหาและพิจารณาค่าตอบแทนโดยอ้างอิงกับบริษัทในกลุ่มอุตสาหกรรมเดียวกัน ในปี 2550บริษัท จีเอฟพีที จำกัด (มหาชน) ได้มีการจ่ายค่าตอบแทนดังต่อไปนี้

 1. ค่าตอบแทนที่เป็นตัวเงิน

  (ก) ค่าตอบแทนในฐานะกรรมการ

ณ วันที่ 31 ธันวาคม 2550 ค่าตอบแทนกรรมการรวม 10 ราย เท่ากับ 4,030,000 บาท
โดยเป็นค่าตอบแทนในรูปของค่าตอบแทนรายเดือนและโบนัส โดยมีรายละเอียดดังนี้

ชื่อ-สกุล ตำแหน่ง ค่าตอบแทนต่อปี

1. นายประสิทธิ์ ศิริมงคลเกษม ประธานกรรมการบริษัท 455,000 บาท

  2. นายวิรัช ศิริมงคลเกษม รองประธานกรรมการบริษัท และกรรมการผู้จัดการ 390,000 บาท
  3. นพ.อนันต์ ศิริมงคลเกษม ประธานกรรมการบริหารและรองกรรมการผู้จัดการ 390,000
  บาท

4. นายปรีชา บุญญานันต์ กรรมการตรวจสอบและกรรมการอิสระ 455,000 บาท

5. นพ. สาธิต กรเณศ กรรมการตรวจสอบและกรรมการอิสระ 390,000 บาท

6. นายปารเมศ เหตระกูล กรรมการตรวจสอบและกรรมการอิสระ 390,000 บาท

7. นางสมสิริ อิงโพธิ์ชัย กรรมการบริหาร 390,000 บาท

8. นางปรานี ภาคสุข กรรมการบริหาร 390,000 บาท

  9. นส.วรรณี ศิริมงคลเกษม กรรมการบริษัท 390,000 บาท

10. นายสุจิน ศิริมงคลเกษม กรรมการบริษัท 390,000 บาท

  (ข) ค่าตอบแทนในฐานะผู้บริหาร

ณ วันที่ 31 ธันวาคม 2550 ค่าตอบแทนผู้บริหารบริษัท ในปี 2550 จำนวน 12 ราย เท่ากับ 15,710,092 บาท โดยเป็นค่าตอบแทนในรูปเงินเดือนและโบนัส 

2. ค่าตอบแทนอื่น

  -ไม่มี-

6. การพัฒนากรรมการและผู้บริหาร

6.1 ความรู้ความเข้าใจในการปฏิบัติหน้าที่

คณะกรรมการบริษัทได้มอบหมายให้เลขานุการบริษัทเป็นผู้แนะนำกรรมการใหม่
ให้ทราบถึงภาระหน้าที่และความรับผิดชอบของกรรมการ
นอกจากนี้ยังให้ฝ่ายจัดการเป็นผู้ให้คำแนะนำเกี่ยวกับลักษณะธุรกิจ
และแนวทางการดำเนินธุรกิจของบริษัท

6.2 แผนการสืบทอดตำแหน่งและการพัฒนาผู้บริหาร

คณะกรรมการบริษัทได้กำหนดให้กรรมการผู้จัดการรายงานเพื่อทราบเป็นประจำถึงแผนสืบทอดตำแหน่ง
ทั้งนี้เพื่อ ให้การดำเนินธุรกิจเป็นไปอย่างต่อเนื่อง
โดยจัดโครงการสำหรับพัฒนาผู้บริหารเป็นประจำทุกปี

6.3 การฝึกอบรมและการให้ความรู้

คณะกรรมการบริษัทกำหนดให้มีการฝึกอบรมและให้ความรู้แก่กรรมการ กรรมการตรวจสอบ ผู้บริหาร
เลขานุการบริษัท ตลอดจนผู้บริหารระดับสูงอื่นๆ เพื่อเสริมสร้างประสิทธิภาพในการดำเนินงาน

(5) เรื่องการใช้ข้อมูลภายใน

บริษัทมีนโยบายกำกับดูแลป้องกันไม่ให้ผู้บริหารนำข้อมูลภายในของบริษัทไปใช้ เพื่อประโยชน์ส่วนตน
โดยห้ามมิให้ผู้บริหารรวมถึงคู่สมรสและบุตรที่ยังไม่บรรลุนิติภาวะของผู้บริหาร
ใช้ข้อมูลภายในซึ่งยังมิได้เปิดเผยเพื่อทำการซื้อขายโอนหรือรับโอนหลักทรัพย์ที่ออกโดยบริษัท
ก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามกฎหมายที่เกี่ยวกับธุรกิจหลักทรัพย์และตลาดหลักทรัพย์
และต้องรายงานต่อสำนักงานคณะกรรมการกำกับหลัก ทรัพย์และตลาดหลักทรัพย์
และตลาดหลักทรัพย์แห่งประเทศไทย
ทุกครั้งที่มีการซื้อขายโอนหรือรับโอนหลักทรัพย์ที่ออกโดยบริษัทภายใน 3
วันทำการนับจากวันที่เกิดรายการพร้อมทั้งสำเนาเอกสารดังกล่าวให้กับคณะกรรมการบริษัท

นอกจากนี้ บริษัทยังตระหนักถึงหน้าที่และความรับผิดชอบในการเปิดเผยข้อมูลให้แก่ประชาชนทราบ
โดยยึดถือความถูกต้อง ชัดเจน เพียงพอและความเท่าเทียมกัน
ดังนั้นบริษัทได้กำหนดให้ผู้บริหารระดับสูงเปิดเผยสารสนเทศ
ต่อเจ้าหน้าที่ของบริษัทตามความจำเป็นที่ต้องทราบเท่านั้น
อีกทั้งบริษัทได้วางมาตรการเพื่อป้องกันการซื้อขายหลัก ทรัพย์โดยใช้ข้อมูลภายในของบริษัท กล่าวคือ
บริษัทได้กำหนดนโยบายมิให้ผู้บริหารและเจ้าหน้าที่ของบริษัทที่ทราบข้อมูลภายในของบริษัท
ทำการซื้อขายหุ้นของบริษัทในช่วงที่มีผลกระทบต่อราคาหุ้น โดยที่บริษัทจะสอบถามราย
ละเอียดการถือหลักทรัพย์ของผู้บริหารและเจ้าหน้าที่ของบริษัทที่เกี่ยวข้องในช่วงนั้นๆ เช่น
ห้ามซื้อขายหลักทรัพย์โดยเฉพาะช่วง 1 เดือน ก่อนที่งบการเงินจะเปิดเผยต่อสาธารณชน

ที่ผ่านมาผู้บริหารและเจ้าหน้าที่ของบริษัทที่เกี่ยวข้อง ให้ความร่วมมือในการปฏิบัติตามข้อ
กำหนดดังกล่าวมาโดยตลอด โดยไม่เคยใช้ข้อมูลภายในเพื่อประโยชน์ส่วนตน
ดังนั้นบริษัทยังไม่ได้ตั้งมาตรการลงโทษในเรื่องดังกล่าว

(6) บุคลากร

  ณ. วันที่ 31 ธันวาคม 2550 บริษัทมีจำนวนพนักงานทั้งหมด 3,586 คน โดยแบ่งเป็น

  1. ฝ่ายบริหาร จำนวน 12 คน

  2. ฝ่ายบัญชีและการเงิน จำนวน 42 คน

  3. ฝ่ายบุคคลและธุรการ จำนวน 79 คน

  4. ฝ่ายจัดซื้อทั่วไป จำนวน 15 คน

  5. ฝ่ายจัดซื้อไก่เนื้อ จำนวน 3 คน

  6. ฝ่ายจัดซื้อระวางสินค้า จำนวน 3 คน

  7. ฝ่ายสารสนเทศ จำนวน 4 คน

  8. ฝ่ายขายในประเทศ จำนวน 18 คน

  9. ฝ่ายขายต่างประเทศ จำนวน 9 คน

  10. ฝ่ายขายและลูกค้าสัมพันธ์ จำนวน 11 คน

  11. ฝ่ายผลิต จำนวน 2,324 คน

  12. ฝ่ายคลังสินค้าและพัสดุ จำนวน 202 คน

  13. ฝ่ายห้องปฏิบัติการ จำนวน 19 คน

14. ฝ่ายพัฒนาคุณภาพ จำนวน 108 คน

  15. ฝ่ายตรวจสอบภายใน จำนวน 5 คน

16. ฝ่ายก่อสร้าง จำนวน 64 คน

17. ฝ่ายไฟฟ้าเครื่องเย็น จำนวน 28 คน

18. ฝ่ายซ่อมบำรุง จำนวน 115 คน

  19. ฝ่ายวางแผน จำนวน 7 คน

20. ฝ่ายวิจัยและเพิ่มประสิทธิภาพ จำนวน 3 คน

  21. ฝ่ายวิศวกรรม จำนวน 66 คน

  22. ฝ่ายผลิตภัณฑ์อาหาร จำนวน 447 คน

  23. ฝ่ายความปลอดภัยชีวอนามัย จำนวน 2 คน

ผลตอบแทนรวมของพนักงานทั้งหมดในปี 2550 เท่ากับ 528.10 ล้านบาท (เงินเดือน, โบนัส,
ค่าล่วงเวลา, เบี้ยเลี้ยง และเบี้ยขยัน เป็นต้น)

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

  ระดับพนักงานใช้แรงงาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

ระดับพนักงานหัวหน้างาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002
และมีการอบรมการเป็นผู้บังคับบัญชาที่ดี และอื่นๆ เป็นต้น

ระดับผู้บริหาร

ระดับผู้บริหารมีการจัดอบรมความรู้เบื้องต้น เกี่ยวกับนโยบายคุณภาพตามมาตรฐาน ISO 9002
ระบบพัฒนาคุณภาพ GUIDE 25 และ HACCP และอื่นๆ เป็นต้น